Dêmêtrios I Sotêr
Dêmêtrios I Sotêr Biguhêre - Kodê biguhêre - Wîkîdaneyê biguhêre Dêmêtrios I Sotêr an Demêtriosê Yekem (bi yewnaniya kevn: Δημήτριος Σωτήρ, lat. Dēmḗtrios Sōtḗr; bi latînî: Demetrius Soter; 187–150 b.z.) şahekî Împeratoriya Seleukidî bû ku ji sala 161/160an b.z. heta mirina xwe serwerî kiriye. Dêmêtrios kurê Seleukos IV Philopator ê duyem bû. Seleukos IV di sala 175an de mir. Piştî ku Seleukos IV mir, Antîoxos (kurê Seleukos IV) (en) (birayê Dêmêtrios ê mezin) bû padîşah. Lê birayê Seleukosî, Antîoxos IV Epiphanês, bû şahê hevpar. Di sala 165an de Antîoxos V Eupator li gel bavê xwe Antîoxos IV Epiphanês bû şahê hevpar. Piştî ku Antîoxos IV di sala 164an de mir, Antîoxos V Eupator bû şahê yekane. Lusiasî (en) împeratoriya Antîoxos V îdare dikir, ji ber ku şah hîn zarok bû. Lê di 161/160an b.z. de Dêmêtriosî desthilatdarî bi dest xist. Dêmêtriosî fermana mirina Antîoxosî da. Antîoxos V li Antîoxeiayê (Entakya) hate kuştin. Komara Romê, Keyaniya Pergamonê, û Împeratoriya Ptolemeyî (ar; tr; en) Dêmêtrios wekî şah nas nekir. Wan piştgirî da îdîayên Aleksandros Balas. Di sala 150an b.z. de Dêmêtrios di şerê li dijî Aleksandros Balas de mir.